text: নিউইয়র্কে বাংলাদেশি ইমামসহ দুই জনকে হত্যায় মার্কিন নাগরিকের যাবজ্জীবন | PRESS TIME
  ট্রেড ইউনিয়ন করার অধিকার পাচ্ছেন ইপিজেড শ্রমিকরা
  ভারত সফর শেষে দেশে ফিরলেন সেনাকর্মকর্তারা
  বৃষ্টি উপেক্ষা করেই চলছে ধানের শীষের প্রচারণা
  বেঁচে আছেন এটিএম শামসুজ্জামান
  Home আন্তর্জাতিক নিউইয়র্কে বাংলাদেশি ইমামসহ দুই জনকে হত্যায় মার্কিন নাগরিকের যাবজ্জীবন
  নিউইয়র্কে বাংলাদেশি ইমামসহ দুই জনকে হত্যায় মার্কিন নাগরিকের যাবজ্জীবন
  আমেরিকার নিউ ইয়র্কের কুইন্স এলাকায় বাংলাদেশি ইমাম ও তার সহযোগীকে গুলি করে হত্যার ঘটনায় আসামি অস্কার মোরেলকে (৩৭) যাবজ্জীবন কারাদণ্ড দিয়েছে আদালত।
  স্থানীয় সময় বুধবার বিকেলে নিউ ইয়র্কের কুইন্স অপরাধ আদালতের বিচারক আনুষ্ঠানিকভাবে এ রায় দেন। এর আগে গত ২৩ মার্চ একই আদালতের ১২ সদস্যের জুরি বোর্ড ও বিচারক অস্কার মোরেলকে দোষী সাব্যস্ত করে রায় দেন।
  ২০১৬ সালের ১৩ আগস্ট দুপুর ১টা ৫০ মিনিটে জোহরের নামাজ শেষে বাসায় ফেরার পথে ওজোন পার্কের আল ফারুক মসজিদের ইমাম মাওলানা আকুঞ্জি (৫৫) ও সহকারী তারা উদ্দিনকে (৬৪) গুলি করে অস্কার মোরেল। ঘটনাস্থলেই ৫৫ বছর বয়সী ইমাম আকঞ্জি মারা যান। বিবাহিত ইমাম আকঞ্জি তিন সন্তানের বাবা। এদিকে, হাসপাতালে নেয়ার চার ঘণ্টা পর প্রাণ হারান ৬৪ বছর বয়সী সহযোগী তারা মিয়া।
  মাওলানা আলাউদ্দিন আকঞ্জি এবং তারা মিয়া
  এ ঘটনায় নিহতদের পরিবারের পাশাপাশি নিউইয়র্কে পুরো মুসলিম কমিউনিটিতেই শোকের ছায়া নেমে আসে।
  পুলিশ সড়কের আশেপাশের ভিডিও ফুটেজ দেখে হত্যাকাণ্ডের একদিন পর অর্থাৎ ১৪ আগস্ট রাতে অস্কার মোরেলকে তার বাড়ি থেকে গ্রেপ্তার করে পুলিশ। আদালত তাকে অভিযুক্ত করে। কিন্তু অভিযুক্ত যুবক আদালতে নিজেকে নির্দোষ দাবি করলে হত্যাকাণ্ডের পুঙ্খানুপুঙ্খ তদন্ত করে পুলিশ। এ হত্যাকাণ্ডে পুলিশ অস্কার মোরেলের সম্পৃক্তার যথেষ্ট তথ্য প্রমাণ পায়। প্রায় দুই বছরের আইনি প্রক্রিয়া শেষে আদালত এ হত্যাকাণ্ডের চূড়ান্ত রায় ঘোষণা করল।